Dunriksefamilien

se inndeling

Dunriksefamilien (Sarothruridae) eller dunrikser er liten familie av tranefugler (Gruiformes) som består av kun to slekter med tilsammen 11 arter. Artene er utbredt i Afrika sør for Sahara, inkludert på Madagaskar.

Taksonomi 
Medlemmene i dunriksefamilien ble tidligere regnet til riksefamilien (Rallidae), men nyere forskning har demonstrert at dunriksene hører hjemme i sin egen familie.

Biologi 
Dunrikser er små og har kort til svært kort stjert. Lengden ligger på cirka  blant Mentrocrex og  blant Sarothrura. Vingene er korte og avrundet og kroppen oval og kompakt. Nebbet er slankt og ganske kort hos Sarothrura og noe lenger hos Mentocrex. Hodet er middels stort og svakt langstrakt, mens lemmene er middels lange og føttene kraftige. Fjærdrakten er rødbrun til brunoransj og artene i Sarothrura hos har delvis sort overside som er dekket med tette hvite prikker. Begge slektene har mønstret underside, men mønsteret er tydeligere hos Sarothrura.

De fleste artene trives i sump og på oversvømt gressland, men noen få også i kratt og skog. Dietten består først og fremst av insekter og andre virvelløse dyr, inkludert snegler. Små virveldyr, inkludert små frosker, bidrar også til kostholdet for noen arter. Noen spiser også frø og annet plantemateriale.

Man antar at artene er monogame og at begge foreldrene bidrar med ungestellet, på grunn av artenes sky og hemmelighetsfulle tilværelse vet man egentlig ikke særlig mye om disse fuglene.

Inndeling 
Inndelingen følger Birds of the World og eBird/Clements Checklist of Birds of the World. Norske navn på arter og delgrupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er eventuelt uoffisielle midlertidige beskrivelser.

 Gruiformes, tranefugler
 Sarothruridae, dunriksefamilien
 Mentrocrex, 2 arter
 M. kioloides, smekkerikse
 M. beankaensis, tsingyrikse (monotypisk)
 Sarothrura, 9 arter
 S. pulchra, prikkdunrikse
 S. elegans, skogdunrikse
 S. rufa, rustdunrikse
 S. lugens, sørgedunrikse
 S. boehmi, pildunrikse (monotypisk)
 S. affinis, stripedunrikse
 S. insularis, gasserdunrikse (monotypisk)
 S. ayresi, hvitvingedunrikse (monotypisk)
 S. watersi, brundunrikse (monotypisk)

Referanser

Eksterne lenker 
 

Tranefugler